ნიკოლოზ ჩაპლინი
ნიკოლოზ ჩაპლინი (რუს. Чаплин, Николай Павлович; დ. 19 დეკემბერი [ძვ. სტ. 6 დეკემბერი], 1902, როგნედინო, სმოლენსკის გუბერნია, რუსეთის იმპერია — გ. 23 სექტემბერი, 1938, მოსკოვი, სსრკ) — სსრკ-ში კომუნისტური ახალგაზრდული მოძრაობის მონაწილე. კომპარტიის წევრი 1919 წლიდან. 1922–1923 წლებში რაკკ ამიერკავკასიის სამხარეო კომიტეტის მდივანი. 1924-1926 წლებში საკ. ალკკ ცკ-ის პირველი მდივანი, ხოლო 1926–1928 წლებში გენერალური მდივანი. 1930 წელს საკ. კპ (ბ) ამიერკავკასიის სამხარეო კომიტეტის მეორე მდივანი. პარტიის XII-XVI ყრილობების დელეგატი, 1924–1930 წლებში საკ. კპ (ბ) ცკ-ისა და საკ. კპ (ბ) ცკ-ის ორგბიუროს წევრობის კანდიდატი. ასფსრ ცაკისა და სრულიად რუსეთის ცაკის, სსრკ ცაკის წევრი. აქვს შრომები ახალგაზრდულ მოძრაობაზე. დაჯილდოებულია ლენინის ორდენით.